open-index/open-wikipedia-markdown huggingface dataset:
Бил Брант

thumb|300px|Фотографија од засолниште од воздушни напади во Северен Лондон, сликана од Брант во 1940 година
**Бил Брант** (роден **Херман Вилхелм Брант** , Хамбург, Германија - , Лондон, Англија) — британски фотограф роден во Германија.

Во 1929 година работел во студиото на Мен Реј во Париз. Се вратил во Англија во 1931 година и почнал да се занимава со фоторепортерство документирајќи ги англиските индустриски работници во 30-тите години на 20 век и покривајќи го домашниот фронт за време на Втората светска војна. Неговата работа го открива влијанието на Јуџин Атгет, Брасаи и на Хенри Картие-Бресон. Најмногу е познат по своите фотографии од животот во Британија и особено по своите неконвенционални акти; ја ставал својата камера со широк агол блиску до човековото тело предизвикувајќи нарушеност што го претворала човековото тело во серија апстрактни форми.

## Надворешни врски
* Архивата на Бил Брант &ndash; биографија и слики.
*Бил Брант на Институтот за уметност на Чикаго 

## Користена литература
* Енциклопедија Британика (македонска верзија), книга втора (Б-Г), 2005 година, Скопје.

Категорија:Англиски фотографи
Куп на шампиони 1971-1972

**Куп на шампиони 1971/72** — 17-то издание на Купот на шампионите, најсилното европско клупско фудбалско натпреварување. Финалето е одиграно на 31 мај 1972 на стадионот Фејенорд  Ротердам, каде што Ајакс со резултат 2:0 го победил Интер од Милано, со тоа освојувајќи ја втората титула во ова натпреварување.

Холандија била единствена земја со два претставници, каде што покрај Ајакс, освојувач на Купот од претходната сезона, се натпреварувал и Фејенорд, првак на Холандија од претходната сезона.

## Квалификации

|}

## Прво коло

|}

1 Динамо Букурешт се пласирал во осминафиналето поради правилото за постигнати повеќе голови на гости.

2 Валенсија се пласирала во осминафиналето поради правилото за постигнати повеќе голови на гости.

## Осминафинале

|}

## Четвртфинале

|}

1 Интер се пласирал во полуфиналето поради правилото за постигнати повеќе голови на гости.

## Полуфинале

|}

## Финале

Категорија:Сезони во Купот на европските шампиони
Вилијам Џенингс Брајан

**Вилијам Џенингс Брајан** (, Салем, Илиноис, САД - , Дејтон, Тенеси) — американски политичар и оратор.

Практикувал право во Џексонвил, Илиноис (од 1883 до 1887), пред да се пресели во Линколн, Небраска, каде што бил избран во Американскиот конгрес во 1890 година. Во претставничкиот дом на САД станал национален водач на движењето Фри Силвер („*Free Silver*“). Неговите цели ги претставил во познатиот говорот - „*Cross of gold*“, што му ја донело номинацијата од Демократската партија за претседател, во 1896 година. Повторно бил партиски кандидат за претседател, во 1900 и 1908 година. Во 1901 година го формирал весникот Комонер, според кој бил наречен „Големиот комонер“. Помогнал да се обезбеди претседателска номинација за Вудро Вилсон во 1912 година, и бил негов државен секретар (1913-15) придонесувајќи во светското право со давање предност на преговори за превенцијата од војни. Како верник, бил обвинител во процесот „Скопекс“ (1925) во кој дебатирал со Кларенс Дароу на прашања од еволуцијата. Процесот му одзел многу енергија и тој умрел набрзо по неговото завршување.

## Поврзано
* Демократска партија на САД

## Наводи

## Користена литература
* Енциклопедија Британика (македонска верзија), книга втора (Б-Г), 2005 година, Скопје.

Категорија:Американски политичари
Емзе (река)

мини|Поглед кон реката
**Емзе** () — река во Тирингија, Германија. Реката е лева притока на Херзел.

## Поврзано
* Список на реки во Тирингија

## Наводи

Категорија:Реки во Тирингија
Сината е најтоплата боја (филм)

**Сината е најтоплата боја** е француски филм во режија на Абделатиф Кешиш.

## Факти за филмот
Филмот „Сината е најтоплата боја“ (Blue Is the Warmest Colour; La Vie d'Adèle — Chapitres 1 & 2) е дело на тунискиот режисер Абделатиф Кешиш, а главните улоги ги играат Аделе Егзаркопулос (Adèle Exarchopoulos) и Леа Сејду (Lèa Seydoux). Во 2013 година, филмот победил на филмскиот фестивал во Кан, добивајќи ја „Големата златна палма“. Притоа, за првпат во историјата на фестивалот, на „Златната палма“ не стоело само името на режисерот, туку биле напишани и имињата на двете главни глумици.

Фимот предизвикал противречни коментари кај критиката и публиката - од едногласно воодушевување, па до критики дека е непотребно провокативен и шокантен. Во филмот доминираат претерано долги и експлицитни сексуални сцени, прикажани во крупен план, додека глумата е одлична. Во таа смисла, филмот може да се смета како навраѓање кон француската филмска поетика од времето на новиот бран.

## Содржина
Филмот е тричасовна драма во која се разработува најкритичниот период од животот на човекот - преминот од детството во светот на возрасните. Во него се раскажува за односот меѓу Аделе (ја игра Егзаркопулос) и Ема (ја игра Сејду). Аделе е тинејџерка која влегува во светот на возрасните. Таа потекнува од скромно семејство и сонува да биде учителка. Нејзините први сексуални почетоци се очаен обид за нормален почеток на таканаречената Фројдова „генитална“ фаза. Аделе ја открива својата лезбејска природа и навлегува во еден Нов Свет во кој таа запаѓа во љубовна идила. Нејзината партнерка Ема, е прилично постара и потекнува од сосема поинакво опкружување - таа е дел од уметничкиот свет во кој хомосексуалноста е прифатена како нормална појава. Во Аделе, Ема наоѓа уметничка инспирација, но исто така, меѓу двете се развива голема страст и блискост. Сепак, како што одминува времето, нивната врска се претвора во секојдневие, започнува да се раѓа љубомора и потреба од нови искуства и експерименти, така што на крајот, врската се распаѓа.

## Наводи

Категорија:Филмови со Леа Сејду
Категорија:Добитници на Златна палма
Категорија:Филмови на Абделатиф Кешиш
Категорија:Филмови на француски јазик
Категорија:Филмови од 2013 година
Црква „Рождество на Пресвета Богородица“ - Стопански Двор

**Рождество на Пресвета Богородица** (позната и како **Мала Богородица**) — македонска православна христијанска манастирска црква во скопската населба Стопански Двор во Општина Ѓорче Петров. Таа е единствена црква во манастиркиот комплекс, каде се наоѓа и извор на Света Вода.

Во дворот на манастирот има изградено конаци на два ката, како и помошни простории, а самиот манастирски двор е целосно уреден.

## Галерија



Податотека:Manastir Sv.Mala Bogorodica Stopanski Dvor inside.jpg|Црковниот иконостас
Податотека:Manastir Sv.Mala Bogorodica Stopanski Dvor.jpg|Влезот во црквата
Податотека:Црква „Рождество на Пресвета Богородица“ - Стопански Двор 01.jpg|Поглед на конаците во манастирот
Податотека:Црква „Рождество на Пресвета Богородица“ - Стопански Двор 02.jpg|Дел од манастирскиот двор
Податотека:Црква „Рождество на Пресвета Богородица“ - Стопански Двор 03.jpg|Летниковец во дворот
Податотека:Црква „Рождество на Пресвета Богородица“ - Стопански Двор 04.jpg|Поглед на самата црква
Податотека:Црква „Рождество на Пресвета Богородица“ - Стопански Двор 06.jpg|Поглед на задниот дел на црквата
Податотека:Црква „Рождество на Пресвета Богородица“ - Стопански Двор 07.jpg|Уредениот манастирски двор
Податотека:Црква „Рождество на Пресвета Богородица“ - Стопански Двор.jpg|Целосен поглед на манастирот



## Поврзано
* Стопански Двор

## Наводи

## Надворешни врски

Стопански Двор
Категорија:Стопански Двор
Категорија:Македонската архитектура во 2002 година
Берген на Риген (амт)

мини|Поглед кон железничката станица во Берген
**Берген на Риген** () — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Берген на Риген.

Општинската заедница Берген на Риген се состои од следниве општини:

# Берген на Риген
# Бушвиц
# Гарц
# Густов
# Лицов
# Пархтиц
# Пациг
# Позериц
# Ралсвик
# Рапин
# Зелен

Категорија:Општински заедници во Мекленбург-Западна Померанија
Категорија:Риген
Зелен (Западна Померанија)

**Зелен** () — општина во округот Западна Померанија-Риген, во Мекленбург-Западна Померанија, Германија.

## Наводи

## Надворешни врски

* Официјална страница 

Категорија:Западна Померанија-Риген
Категорија:Населени места на Риген
Вилијам Кулен Брајант

**Вилијам Кулен Брајант** (, Камингтон, Масачусетс, САД - , Њујорк) — американски поет.

На 17-годишна возраст ја напишал *„Танатопсис“*, медитација за природата на смртта, што останува неговата најпозната поема. Бил под влијание на деизмот, а самиот влијаел врз Ралф Валдо Емерсон и Хенри Давид Торе. Речиси 10 години работел како адвокат, профеција што ја мразел. Со своите *„Поеми“* (1821), вклучувајќи ја и *„За водениот волк“*, добил репутација на успешен поет. Во 1825 година се преселил во Њујорк, каде што речиси 50 години бил главен уредник на весникот „Ивнинг Пост“ (*Evening Post*) (1829-78), кој го трансформирал во орган за прогресивно мислење.

## Користена литература
* Енциклопедија Британика (македонска верзија), книга втора (Б-Г), 2005 година, Скопје.

Категорија:Американски поети
Категорија:Членови на Американската академија на уметностите и науките
Ишијас

**Ишијасот** претставува болка во грбот која се спушта кон една од двете нозе, познат е уште како лумбоишијалгија, а настанува со притискање на нервот ишијадикус, најдолгиот нерв во периферниот нервен систем се протега од задникот до стапалата.

## Настанок
Ишијасот настанува поради дегеративните промени и прераното стареење на дискусите меѓу прешлените, исто така настанува и поради неправилното одење и седење, носење на обувки на висока потпетица, истегнување на мускулите, подигнување на голем товар, вишок килограми. Оштетениот дискус и воспаление на седечкиот нерв може да предизвика ишијас.

## Симптоми
Најчести симптоми се болка и вкочанетост во лумбалниот предел на ’рбетот, кои вообичаено се јавуваат после некој напор, свиткување и подигнување товар. Болката од долниот дел на грбот се спушта преку колкот, задниот дел од надколеницата, преку подколеницата сè до прстот од ногата. Болката може да биде тапа, силна и остра, привремена или постојана, а со зголемување при секој напор, кашлање, кивање и често е проследена со трнење. Подигнување на ногата во лежечка положба води до истегнување на нервот ишијадикус и појава на болка.

## Дијагноза и лекување
Во зависност од симптомите и лекарскиот преглед, може да се постави дијагноза, а потоа да се определи терапија во вид на против воспалителни лекови и аналгетици, лекови за опуштање на мускулите, а понекогаш и кортикостероиди. Во некои случаи, неопходно е, после смирување на болките и воспаленијата, да биде вклучена и физикална терапија, или пак дополнителна дијагностика како електомиографија (ЕМГ), која ќе покаже во колкав степен е оштетен коренот на нервот.
Оперативен зафат ретко се препорачува, освен кога веќе болките се неподносливи и кога притисокот на нервот предизвикува паѓање на стапалата и нарушено празнење на мочниот меур и цревата.

мини|лево|Лев глутеален регион, приказ на глутеалните артерии и ишијалниот нерв.
## Превенција
За да се намали ризикот од појавата на ишијас и болка, потребно е:
*лежење и спиење на тврд душек на страна и со перница помеѓу колената;
*при седење потребно е максимална исправеност на ’рбетот;
*при стоење тежината рамномерно тежината да биде распределена на двете нозе;
*здрава исхрана;
*физичка активност.

Категорија:Болести
Бела Црква (Брод)

**Бела Црква** — археолошко наоѓалиште во битолското село Брод. Претставува населба од неолитско време. Се наоѓа во непосредната близина на утоката на Елешка Река во Црна, каде по површините на нивите има множество фрагменти од керамички садови и орудија од камен и кремен.

## Поврзано
*Браилово — утврдување од доцноантичко време;
*Грдилово — населба од доцноантичко време;
*Сарај — некропола од железно време;
*Брод — населба од римско време;
*Џепен — населба од железно време;
*Брод;
*Список на археолошки наоѓалишта во Битолско;

## Наводи

Категорија:Брод (село)
Клод Симон

## Животопис
**Клод Симон** (10 октомври 1913, Тананирва, сега Антанариво, Мадагаскар - Париз 6 јули 2005) — француски белетрист, добитник на Нобелова награда за литература во 1985 година за творештво што ги поврзува поетскиот и живописниот креативен принцип. Татко му бил убиен за време на Првата светска војна. Учел  во колеџот **„Станислас“** во Париз. Учествувал во Втората светска војна. Бил заробен но избегал и се вклучил во **Движењето на отпорот**.

## Творештво
Во своето творештво Симон ја раскинува класичната форма на расказот, без да го обезличи раскажувањето. Претставник на *„новиот роман“*, Симон  бил обземен од идејата за свет во кој  сè се одвива како на филмска лента, без длабочина, од создавањето на јазични слики со кои мислата може да игра бескрајно, без да постигне некогаш состојба на задоволеност. Во неговата белетристика, дури и кај најпрецизните описи, всушност недостасува објектот. Сите негови книги напишани на една или друга техника, се конструирале околу едно очекување на кое авторот не давал одговор. Во своите први романи **„Ветер“** (1957), **„Трева“** (1958), **„Патот за фландарија“** (1959), **„Дворец“** (1962) и **„Историја“** (1967) Симон ја изоставил традиционалната интрига за да воведе личности кои минуваат од светот на спомените и мечтите. Подоцна, во есеите „Слепиот Орион“ (1970) и во новите раскази „Фарсалската битка“ (1969). „Триптих“ (1973) и „Георгики“ (1981) Клод Симон дал примери на нова практика во литертаурното пространство, каде што **фрагментерната реалност** се рекомпензира, преименувајќи ритам до описната литература.

## Наводи

Категорија:Добитници на Нобеловата награда за литература
Категорија:Француски нобеловци
Категорија:Починати во 2005 година
Категорија:Родени во 1913 година
Џепен (Брод)

**Џепен** — археолошко наоѓалиште во битолското село Брод. Претставува населба од железно време. Се наоѓа 1,5&nbsp;км североисточно од селото, на брдото наречено **Стрмен Рид** — кота 820, кој доминира над долината на Црна Река, каде на површината на широкото зарамнето плато се среќаваат фрагменти од керамички садови.

## Поврзано
*Бела Црква — населба од неолитско време;
*Браилово — утврдување од доцноантичко време;
*Сарај — некропола од железно време;
*Грдилово — населба од доцноантичко време;
*Брод — римско од железно време;
*Брод;
*Список на археолошки наоѓалишта во Битолско;

## Наводи
Сарај (Брод)

**Сарај** — археолошко наоѓалиште во битолското село Брод. Претставува некропола од железно време. Се наоѓа под селото, на левиот брег на Црна Река, кога при регулацијата на нејзиното корито во 1954 година била откриена некропола на која во истата година биле извршени заштитни ископувања. Гробните конструкции се од сивозелен шкрилец и во облик на циста. Од гробни прилози се најдени керамички садови и накит од бронза кои се чуваат во Музејот во Битола.

## Поврзано
*Бела Црква — населба од неолитско време;
*Браилово — утврдување од доцноантичко време;
*Џепен — населба од железно време;
*Грдилово — населба од доцноантичко време;
*Брод — населба од железно време;
*Брод;
*Список на археолошки наоѓалишта во Битолско;

## Наводи

Категорија:Брод (село)
Рефлексологија

**Рефлексологијата** претставува стара холистичка терапија што се темели врз стимулирање на рефлексните точки кои се наоѓаат во стапалата.
## Предности
Рефлексологијата е одлична за телото, умот и духот, посебно во период кога е зголемено нивото на стрес. Рефлексологијата опушта, смирува и го потикнува телото да се ослободи од токсините и нечистотиите, исто така ја подобрува и циркулацијата во телото. Рефлексологијата има моќ да го подобри нивото на енергија со што предизвикува ослободување од стресот и напнатоста.

## Третмани со рефлексологија
Некои болести и состојби може да бараат повеќе третмани и затоа не може да се очекува подобрување  веднаш после првиот третман, потребни се околу шест третмани за да се забележат значајни промени.
Третманите започнуваат со нежно чистење на стапалата и глуждовите, а потоа започнува и самата масажа проследена со многу техники на масирање, со цел да се ослободи блокираната енергија и природните лековити моќи на телото. После секој третман препорачливо е пиење на големи количества вода за телото да може да се ослободи од токсините и да се намали ризикот од појава на блага главоболка и замор.
мини|десно|Пример на шема за рефлексологија на рака.
## Како помага рефлексологијата?
Рефлексологијата делува превентивно, но може да ублажи или излечи состојби како:
*несоница;
*висок крвен притисок;
*мигрена, главоболка и хронично воспаление на синусите;
*нарушувања во дигестивниот систем;
*болка во долниот дел од грбот, рамената и вратот;
*стрес и напнатост;
*симптоми на артритис;
*неплодност.
## Непрепорачлива
Рефлексологијата никогаш не претставува замена за медицинската терапија, но сепак постигнувањето рамнотежа во телото може да го подобри човечкото здравје.
Не се препорачува правење третмани при:
*заразна болест;
*длабока венска тромбоза;
*гангрена;
*рак на крвта или коските.
Златно око

мини|логото на '''Златно око'''
**Златно око** (англиски: *GoldenEye*) — филм од 1995 година за тајниот агент Џејмс Бонд, во режија на Мартин Кембел. Филмот трае 125 минути.

## Факти за филмот
Филмот „Златно око“ е режиран од режисерот Мартин Кембел, а главните улоги ги толкуваат Пирс Броснан, Шон Бин, Изабела Скорупко, Фамке Јансен, Џуди Денч и Алан Каминг. Овој филм претставува 17. продолжение од циклусот посветен на тајниот агент Џејмс Бонд. Истовремено, ова е првиот филм во кој улогата на Бонд ја игра Пирс Броснан. Насловната песна од филмот била напишана од Боно и Еџ од групата "У2", во изведба на Тина Тарнер.

## Содржина
Во филмот, Џејмс Бонд го спасува светот од катастрофа откако моќно сателитско оружје доаѓа во погрешни раце. Тој брза кон Русија во потрага по украдениот код за „Златното око“, но неговата задача ја отежнува еден опасен агент. 

## Наводи

Категорија:Филмови од 1995 година
Категорија:Филмови со Пирс Броснан
Категорија:Филмови за Џејмс Бонд
Кучешка љубов (филм)

**Кучешка љубов** е мексикански филм во режија на Алехандро Гонсалес Ињариту.

## Факти за филмот
„Кучешка љубов“ е драма со елементи на трилер, во режија на Алехандро Гонсалес Ињариту, а главните улоги ги толкуваат: Емилио Ечеварија, Гаел Гарсија Бернал, Гоја Толедо и Алваро Гуереро. Во 2000 година, филмот ја добил наградата на критиката на Филмскиот фестивал во Кан, а бил номиниран и за наградите "Оскар" и "Златен глобус", во категоријата најдобар филм од неанглиско говорно подрачје.

## Содржина на филмот
Филмот содржи три приказни, кои ги следат судбините на неколку ликови, чии животи ги спојуваат една сообраќајна несреќа и љубовта кон кучињата. Во првата приказна, младо момче се вљубува во сопругата на својот брат; во втората приказна, средовечен човек е маѓепсан од една привлечна манекенка; во третата приказна, главниот јунак е пустиник, опкружен со глутница кучиња, кој заработува како платен убиец. Трите приказни имаат заедничка точка во дејството на филмот, кој се развива како сложувалка во која постепено се разоткриваат сите детаљи од животот на главните ликови.

## Наводи

Категорија:Мексикански филмови
Категорија:Филмови на Алехандро Гонсалес Ињариту
Категорија:Филмови на шпански јазик
Категорија:Филмови од 2000 година
Утрешнината никогаш не умира (филм)

**Утрешнината никогаш не умира** (англиски: *Tomorrow Never Dies*) е филм за тајниот агент Џејмс Бонд, во режија на Мајкл Ејптид.

## Факти за филмот
„Утрешнината никогаш не умира“ е дело на режисерот Мајкл Ејптид, а главните улоги ги толкуваат: Пирс Броснан, Софи Марсо и Денис Ричардс.

## Содржина
Во филмот, Џејмс Бонд добива задача да ја заштитува Електра, ќерката на неодамна починатиот британски нафтен магнат. Таа постанува наследничка на нафтените извори на Каспиското Море, кои вредат милијарди долари. Нејзиното ново богатство го привлекува вниманието на светската јавност, но и на убијците на нејзиниот татко.

## Наводи

Категорија:Филмови за Џејмс Бонд
Категорија:Филмови со Пирс Броснан
Категорија:Филмови со Софи Марсо
Категорија:Филмови од 1997 година
Драган Каранфиловски-Бојс

**Драган Каранфиловски-Бојс** (,  - , ) — македонски поп и рок-музичар и композитор.

## Животопис
Тој бил економист по професија, и бил еден од сопствениците на Студио Бојс. Од рана возраст бил инволвиран во музиката, и целиот свој живот го посветил на неа. Драган Каранфиловски-Бојс ја започнал музичката кариера во 1973 година, формирајќи ја музичката група „Македонија". Откако се преселил во Битола, во 1976 ја формурал култната битолска група Мадригали, подоцна преименувана во „Трн во око". Најголемите успеси како автор ги постигнал како нејзин член. Со овие две групи, тој ги снимил своите најпознати рок-песни, а на гитаријадата во Заечар, во 1977 година, со групата „Мадригали" ја освоил првата награда од публиката и првата награда од музичкото списание „Џубокс".

Подоцна, Драган Каранфиловски-Бојс започнал успешна кариера како кантавтор, пишувајќи поп-песни и песни за деца. Од неговите песни, најпознати се: „Опасно сум вљубен во тебе", „Валерија", „Лулај ме нежно", „Парижанка", „Весела романтика", „Африканско лето" и многу други детски песни отпеани на Златно славејче, СиДо и други коишто го дефинираа жанрот во Македонија („Наташа од 3-то 3", „Ало амбуланта", „Марија од Бундеви", „Песна за Ана" и многу други).

Исто така, тој е автор на бројни хитови кои ги пееле други пејачи, како што се: „Јануарска ноќ", во изведба на Зафир Хаџиманов, „На минус 23", испеана од Трајче Манев, „Искро моја" на Игор Џамбазов, „Заведи ме", во изведба на неговата ќерка Верица Каранфиловска, итн. Тој е автор и на рефренот на песната „100% те љубам" на групата „XXL", која во 2000 година ја претставувала Македонија на Евросонг. Најпосле, Драган Каранфиловски-Бојс има компонирано музика за неколку ТВ-серии.

Како признание на неговото долгогодишно творештво, во 2014 година, Драган Каранфиловски-Бојс ја добил наградата на манифестацијата „Златна бубамара" за животно дело.

Во улогата на автор и пејач, настапил на бројни фестивали: Макфест, Интерфест, Скопје фест и други. Негов инструмент била гитарата, а стилот на музика поп-шансона.

Починал на 28 мај 2015 година година во Скопје.

## Наводи

Категорија:Луѓе од Скопје
Категорија:Македонски рок-музичари
Георг Брандес

**Георг Морис Коен Брандес** (, Копенхаген, Данска - , Копенхаген) — дански критичар и интелектуалец.

Неговите објавени предавања од Универзитетот во Копенхаген, „Главните струи во мислата од XIX век“, во шест тома (1872-1890), го катализирал преминот од романтизам кон реализам во данската литература. Со своите повици писателите да работат во служба на прогресивните идеи и за реформа на современото општество, заедно со промовирањето писатели како што се Хенрик Ибзен и Август Ибзен, заработил силен отпор од страна на конзервативците, но извршил големо влијание низ целата Скандинавија. Другите негови критички дела ги вклучуваат и „Луѓето од современиот премин“ (1883) и „Данските поети“ (1877).

## Користена литература
* Енциклопедија Британика (македонска верзија), книга втора (Б-Г), 2005 година, Скопје.

Категорија:Дански критичари
Категорија:Модернизам
Категорија:Луѓе од Копенхаген
Категорија:Родени во 1842 година
Категорија:Починати во 1927 година
Национална библиотека на Чешка

мини|десно|250п|Општата читалница во Националната библиотека на Чешка
мини|десно|250п|Барокната читалница
**Национална библиотека на Чешка** () — национална библиотека на Чешка, сместена во историското здание „Клементинум“ во Прага. Установата е во надлежност на Министерството за образование на Чешка. Ова е најголемата библиотека во земјата, со околу 6 милиони книги, документи итн.

Библиотеката има 60.000 членови.

## Поврзано
* Министерство за образование на Чешка

## Надворешни врски
* Национална библиотека на Чешка  

Чешка
Категорија:Библиотеки во Чешка
Категорија:Згради и градби во Прага
Ким Бо-кјунг

**Ким Бо-кјунг** (роден на 6 октомври 1989 во Гујре) — фудбалер од Јужна Кореја, играч од средниот ред на Матсумото Јамага и на репрезентацијата на Јужна Кореја.

## Надворешни врски
*Ким Бо-Кјунг на soccerway
*Ким Бо-Кјунг на whoscored

Категорија:Живи луѓе
Категорија:Фудбалери од Премиер Лига
Категорија:Фудбалери на ФК Кардиф Сити
Категорија:Јужнокорејски фудбалери
Категорија:Фудбалери на ФК Виган Атлетик
Категорија:Родени во 1989 година
Добра година (филм)

**Добра година** е игран филм на режисерот Ридли Скот.

## Факти за филмот
Добра година е романтична комедија, снимена според истоимениот роман на Питер Мејл. Режијата на филмот е дело на познатиот режисер Ридли Скот, а главните улоги ги толкуваат: Расел Кроу, Фреди Хајмор, Алберт Фини и Марион Котијар.

## Содржина
Во филмот е прикажан животот на Макс Скинер, амбициозен и агресивен трговец со акции на лондонската берза. Неговиот дотогашен живот е прекинат од веста за смртта на неговиот чичко, кој му оставил во наследство имот во Франција.

## Наводи

Категорија:Филмови на Ридли Скот
Категорија:Филмски комедии
Категорија:Филмови со Расел Кроу
Категорија:Филмови со Алберт Фини
Категорија:Филмови со Марион Котијар
Категорија:Филмови засновани на романи
Категорија:Филмови на англиски јазик
Категорија:Филмови на француски јазик
Категорија:Филмови од 2006 година
Офицерот со роза (филм)

**„Офицерот со роза“** (српскохрватски: *Oficir sa ružom*) е игран филм на режисерот Дејан Шорак од 1987 година. Главните улоги ги толкуваат: Жарко Лаушевиќ, Ксенија Паиќ, и Драгана Мркиќ.

## Содржина
Во Загреб, по Втората светска војна, партизаните започнуваат да воспоставуваат цивилна власт. Во станот на една вдовица од високата класа, убавата Матилда, се вселуваат младата партизанка, Лилјана и нејзиното момче, поручникот Петар Хорват. Наското Петар се вљубува во Матилда...

## Наводи

Категорија:Југословенски филмови
Категорија:Хрватски филмови
Категорија:Филмови на Дејан Шорак
Категорија:Филмови на српскохрватски јазик
Категорија:Филмови со Жарко Лаушевиќ
Категорија:Филмови со Ксенија Пајиќ
Категорија:Филмови со Драгана Мркиќ
Категорија:Филмови чие дејствие се одвива во Загреб
Категорија:Филмови од 1987 година
Градиште (Гнеотино)

**Градиште** — археолошко наоѓалиште во битолското село Гнеотино. Претставува и населба од железно време. Се наоѓа источно од селото, на висок рид со зарамнето плато, каде на површината се среќаваат фрагменти од керамички садови.
## Поврзано
*Гнеотино;
*Список на археолошки наоѓалишта во Битолско;

## Наводи

Категорија:Гнеотино
Партицип

**Партицип** е глаголска форма која се користи во реченицата да се определи именка или именска фраза, и така има улога слична на придавката или прилогот (некои јазици имаат различни форми за прилошки партицип и партицип кој делува како придавка). Партиципот е еден од формите на несвршените глаголи. Името потекнува од латинското *participium*,, што како поим потекнува од старогрчкиот **' (''споделување'').

Партиципот може да соодветува со [[Активен залог|активниот залог]] (**активен партицип**), каде именката која се определува се смета дека го претставува лицето кое го врши дејството; или [[пасивен залог]] (**пасивен партицип**), каде определената именка претставува трпител на дејството. Партиципот кај некои јазици често се поврзува со одредени глаголи аспекти или времиња. Партиципот во македонскиот не е дел од некое време, туку некои форми се користат да се создадат посложени глаголски форми. Во англискиот јазик, на пример, партиципните форми се делат на сегашен партицип (''writing'', ''singing'', ''raising''; познати се како герунд или глаголска именка) и **минат партицип** (''written'', ''sung'', ''raised'', итн).

Глаголската фраза која се заснова на партиципот и која има функција на партицип се нарекува **партиципна фраза*'.

==Партиципот во јазиците==

===Македонски јазик===
Македонскиот целосно го изгубил или го трансформирал партиципот од општиот словенски, за разлика од останатите современи словенски јазици. За партиципот во македонскиот се забележува:
* сегашен активен партицип: се трансформирал во глаголски прилог;
* сегашен пасивен партицип: има само изолирани случаи на сегашен пасивен партицип (или остатоци од него), како што е зборот „лаком“.
* минат активен партицип: има само еден останат збор од овој партицип, зборот „бивш“ (но често се користи зборот „поранешен“, наместо „бивш“).
* минат пасивен партицип: се трансформирал во глаголска придавка;
* резултативен партицип: се променил во глаголска л-форма (сепак не е партицип бидејќи не делува атрибутивно).

===Англиски јазик===
Современиот англиски јазик има два партиципа:

* сегашен партицип, исто така именуван како активен, несвршен или продолжен партицип, и ја зема наставката -ing. Овој е ист со глаголската именка (герунд).
* минат партицип, исто така именуван како пасивен, свршен, е исто со формите на минатото време и имаат наставка -ed или соодветните неправилни форми за неправилните глаголи.

Сегашниот партицип се користи: 
*да се создаде продолжениот залог,
*како дел од фраза (придавка) која модифицира именка,
*прилошки, каде подметот се смета дека е ист со тој од главната дел-реченица,
*како дел-реченица.

Минатиот партицип се користи:
*да се создаде перфектот,
*да се создаде пасивниот залог,
*како придавка,
*прилошки.

==Поврзано==
*[[Глаголска именка]]
*[[Несвршен глагол]]

==Наводи==
<references/>
*[http://www.bartleby.com/64/C001/047.html Партицип] на *American Heritage Book of English Usage'' (1996).

## Надворешни врски
*Список на англиски форми на минатото време и минатиот партицип
* Ernest De Witt Burton: Moods and Tenses of New Testament Greek. The adverbial participle .

Категорија:Синтаксни категории
Самогласна хармонија

**Самогласната хармонија** е вид асимилаторски фонолошки процес кој се осврнува на самогласките во одредени јазици. Со други зборови, хармонијата се однесува на процес каде сите самогласки во еден збор се од ист вид. 

## Долго растојание

Хармонијата е процес на долго растојание, односно асимилацијата се однесува на гласови во зборот кои не се едно до друго поставени (најчесто се одвоени од согласки). На пример, самогласката која се користи на почетокот на зборот може да предзивника асимилација на самогласките кои се на крајот. Асимилацијата се однесува за целиот збор. Системски е објаснето на следниов начин:

:
* **Белешка**: 'Г' ('глас') означува самогласка, а 'С' ('согласка') означува согласка.

Во дијаграмот, Гa (тип 'а' самогласка) предизвикува Гб (тип 'б' самогласка) да се асимилираат и да станат самогласки од ист вид како првата (метафорично, во „хармонија“).

## Одлики

Одликите на самогласната хармонија се:

* самогласка висина &nbsp; (високи, средни ниски самогласки)
* самогласна заднина &nbsp; (предни, централни и задни самогласки)
* самогласна заобленост &nbsp; (заоблени и незаоблени самогласки)
* позиција на коренот на јазикот &nbsp; (истапена и повлечена позиција)
* насализација &nbsp; (усни или носни самогласки)

## Поврзано
* Самогласка
* Согласна хармонија
* Метафонија

## Литература

* Jacobson, Leon Carl. (1978). *DhoLuo vowel harmony: A phonetic investigation*. Los Angeles: University of California.
* Krämer, Martin. (2003). *Vowel harmony and correspondence theory*. Berlin: Mouton de Gruyter.
* Li, Bing. (1996). *Tungusic vowel harmony: Description and analysis*. The Hague: Holland Academic Graphics.
*
*
* Shahin, Kimary N. (2002). *Postvelar harmony*. Amsterdam: John Benjamins Pub.
* Smith, Norval; & van der Hulst, Harry (Eds.). (1988). *Features, segmental structure and harmony processes* (Pts. 1 & 2). Dordrecht: Foris. ISBN 90-6765-399-3 (pt. 1), ISBN 90-6765-430-2 (pt. 2 ) .
* Vago, Robert M. (Ed.). (1980). *Issues in vowel harmony: Proceedings of the CUNY Linguistic Conference on Vowel Harmony, 14 May 1977*. Amsterdam: J. Benjamins.
* Vago, Robert M. (1994). Vowel harmony. In R. E. Asher (Ed.), *The Encyclopedia of language and linguistics* (pp.&nbsp;4954–4958). Oxford: Pergamon Press.
*

## Надворешни врски

*  Самогласна хармонија во унгарскиот јазик

Категорија:Асимилација (лингвистика)
Куп на шампиони 1972-1973

**Куп на шампиони 1972/73** — 18-то издание од Купот на шампионите, најсилното европско клупско фудбалско натпреварување. Финалето е одиграно на 30 мај 1973 на стадионот Црвена Ѕвезда во Белград. На тој натпревар Ајакс го победил Јувентус со резултат 1-0. За Ајакс тоа било трета титула.

## Резултати
### Квалификации

### Осминафинале

### Четвртфинале

### Полуфинале

## Финале

Категорија:Сезони во Купот на европските шампиони
Вакафско Место (Градешница)

**Вакафско Место** — археолошко наоѓалиште во битолското село Градешница. Претставува и некропола од хеленистичко време. Се наоѓа во правец на античката населба Кале, на јужната падина над селото, каде во ниви на месни жители се откриени повеќе гробови, а во нив гробни прилози: теракоти, златен накит, една ситула и др. Денес се гледаат гробови покриени со монолитни камени плочи од шкрилец, од кои на една има старогрчки натпис. На оваа локација, во поново време, е изградена црквата „Св. Никола“. Наодите се чуваат во Народниот музеј во Белград, во Музејот на Македонија во Скопје и во Заводот и музеј во Битола.

## Поврзано
*Кале — населба од хеленистичко, римско и доцноантичко време;
*Маркоица — некрополола од римско време;
*Градешница;
*Список на археолошки наоѓалишта во Битолско;

## Наводи

Категорија:Градешница
Категорија:Древномакедонски гробници
Кале (Градешница)

**Кале** — археолошко наоѓалиште во битолското село Градешница. Претставува и населба од населба од хеленистичко, римско и доцноантичко време. Се наоѓа на околу 300&nbsp;м југозападно од селото, на височинка со стрмни падини на која има зарамнета тераса опкружена со одбранбени ѕидови, покриени со насип од земја. Внатре се гледаат остатоци од ѕидови на објекти, а по површината има фрагменти од керамички садови, питоси, покривни ќерамиди и множество градежен материјал. Најден е голем број монети од времето на Филип V, Персеј, Октавијан, Тибериј, Антонин Пиј, Константин I, Констанциј II, Јустин I и Јустинијан I. Монетите се чуваат во Заводот и музеј во Битола.

## Поврзано
*Маркоица — некроола од римско време;
*Вакафско Место — некрополола од хеленистичко време;
*Градешница;
*Список на археолошки наоѓалишта во Битолско;

## Наводи

Категорија:Градешница
Маркоица (Градешница)

**Маркоица** — археолошко наоѓалиште во битолското село Градешница. Претставува и некропола од римско време. Се наоѓа на блага падина во непосредната близина на селото, каде селаните откриле повеќе гробови градени од камени плочи. На една плоча, која се чува во Заводот и музеј во Битола, има старогрчки натпис.

## Поврзано
*Кале — населба од хеленистичко, римско и доцноантичко време;
*Вакафско Место — некрополола од хеленистичко време;
*Градешница;
*Список на археолошки наоѓалишта во Битолско;

## Наводи

Категорија:Градешница
Канал Дунав-Тиса-Дунав

[250px|мини|десно|Каналот кај [Нови Сад]]

**Каналот Дунав-Тиса-Дунав** претставува каналска мрежа која ги поврзува реките Дунав и Тиса кај Војводина и претставува хидротехнички систем погоден за наводнување и снабдување со вода.

Каналот исто така е погоден за риболов и за туризам. Најважната улога на каналот е одводнување и наводнување. Многу важна улога има и за индустријата. Секоја година испорачува по 40 милиони кубни метри вода. Каналот исто така служи и за навигација и транспорт на примање вода, грижење и заштита на квалитетот на водата. Во околината на каналот доаѓаат и голем број риболовци, и луѓето за кои овој канал им служи како рекреација.

## Поврзано
* Дунав

Категорија:Географија на Војводина
Категорија:Дунавски слив
Калајџица (Далбеговци)

**Калајџица** или **Слатина** — археолошко наоѓалиште во битолското село Далбеговци. Претставува населба и некропола од римско време. Се наоѓа на околу 500&nbsp;м југоисточно од селото, на површина од 4 хектари, каде при обработувањето на нивите се откриени тегули, четвртести тули, темели од објекти градени од камен и кал, а исто така и гробови. По површината се среќаваат фрагменти од керамички садови.

## Поврзано
*Тумба — некропола од римско време;
*Батаци — некропола од римско време;
*Далбеговци;
*Список на археолошки наоѓалишта во Битолско;

## Наводи

Категорија:Далбеговци
Старо Село (Добровени)

**Старо Село** — археолошко наоѓалиште во битолското село Добровени. Претставува населба од римско време. Се наоѓа на десната страна на Староселска Река, во нива на локален селанец, каде по секое орање, на површината се среќаваат фрагменти од керамички садови и градежен материјал.

## Поврзано
*Добровени;
*Список на археолошки наоѓалишта во Битолско;

## Наводи

Категорија:Добровени
Батаци (Далбеговци)

**Батаци** — археолошко наоѓалиште во битолското село Далбеговци. Претставува и некропола од римско време. Се наоѓа на околу 1,5&nbsp;км југоисточно од селото, каде при обработувањето на земјата се откриени камени плочи и тегули од гробни конструкции.

## Поврзано
*Калајџица — населба и некропола од римско време;
*Тумба — некропола од римско време;
*Далбеговци;
*Список на археолошки наоѓалишта во Битолско;

## Наводи

Категорија:Далбеговци
Тумба (Далбеговци)

**Тумба** — археолошко наоѓалиште во битолското село Далбеговци. Претставува и некропола од римско време. Се наоѓа на околу 700&nbsp;м источно од селото и на околу 200&nbsp;м од училиштето „Славко Лумбарковски“, каде на блага височинка има темели од ѕидови откриени со обработувањето на земјата, а по површината фрагменти од керамички садови, тегули, рачни мелници и друго.

## Поврзано
*Калајџица — населба и некропола од римско време;
*Батаци — некропола од римско време;
*Далбеговци;
*Список на археолошки наоѓалишта во Битолско;

## Наводи

Категорија:Далбеговци
Питер Бројгел Помладиот

[мини|десно|Портрет на Питер Бројгел Помладиот од [Антонис ван Дајк]]
**Питер Бројгел Помладиот** (; 1564/1565 &ndash; 10 октомври 1636) — фламански сликар, познат како „Пеколниот Бројгел“ поради фантастичните сцени со оган и гротескни фигури. Припаѓал на истакнатото сликарско семејство Бројгел. На делата се потпишувал како *Brueghel*, поради нестандаризираниот холандски правопис.

## Живот
Роде е во Брисел како најстар син на прочуениот слиакр Питер Бројгел Постариот (наречен „Селанецот Бројгел“) и Мајкен Куке ван Алст. Татко му починал во 1569 г, кога помладиот Питер имал само пет години. По смртта на мајка му во 1578 г, со брат му Јан (наречен „Кадифениот Бројгел“) и сестра му Марија се преселил кај баба му, Мајкен Верхулст, вдовица на сликарот Питер Куке ван Алст. Според Карел ван Мандер, таа самата била сликарка и веројатно нивен прв наставник по ликовна уметност.

Нешто по 1578 г. семејството се преселило во Антверпен, а Питер веројатно се главил за чирак кај пределниот сликар Гилис ван Конингсло (1544–1607). Во записникот за 1584/1585 г. на Лукиниот еснаф, Питер се води како самостоен мајстор. Во 1588 г. се оженил со Елизабета Годеле и имале седум деца. Починал во Антверпен на возраст од 72 години.

## Дела
мини|десно|300п|„Селскиот правник“ (1621)
[мини|десно|„Селска свадба“ од [Питер Бројгел Постариот (~1568)]]
мини|десно|Копија на „Селска свадба“ од 1630 г. од Питер Бројгел Помладиот
Сликал предели и сцени со верска и фантастна тематика. Фантастичните сцени содржат мошне бизарни ликови и пламен, со кои го заработил прекарот „Пеколниот Бројгел“.

Покрај сопствените слики, Питер Бројгел Помладиот ги пресликувал татковите дела, пресликувајќи ги со дупчена хартија . Неговите битови слики од селскиот живот ја немаат суптилноста на татко му, каде е изразена проникливоста во човечкото и живописното.

*„Изградбата на Вавилонската кула“
*„Распетие“
*„Светото Семејство со Јован Крстител“
*„Искачување на Голгота“
*„Мртва природа со цвеќе“
*„Мртва природа со Светата Рода“
*„Селски панаѓур“
*„Селскиот правник“
*„Богородица и Исус со малиот Св. Јован и цветен венец“

## Семејна лоза

## Поврзано
* Бројгел
* Фламанско сликарство

## Наводи

## Надворешни врски

*Биографија на Питер Бројгел Помладиот — WGA 
*Слики од Питер Бројгел Помладиот — WGA 
*Питер Бројгел помладиот — „Олгина галерија“ 

Категорија:Фламански сликари
Категорија:Ренесансни сликари
Категорија:Барокни сликари
Категорија:Родени во 1560-тите
Категорија:Починати во 1636 година
Категорија:Луѓе од Брисел
Категорија:Луѓе од Антверпен
Категорија:Починати во 1638 година
Филип Сејмур Хофман

**Филип Сејмур Хофман** (;  - ) — американски глумец, добитник на Оскарот за најдобар главен глумец, за улогата во филмот „Капоти“, од 2005 година.

## Животопис
На 2 февруари 2014 година, Филип Сејмур Хофман бил пронајден мртов во својот дом во Њујорк, поради предозираност со хероин. Претходно, во текот на долги години, тој се лечел од зависноста од дрогата, но третманите на рехабилитација не дале резултати и тој повторно им се враќал на старите навики.

## Филмска кариера
Врвот на кариерата на Хофман се случил во 2005 година, кога за својата улога во филмот „Капоти“ ја добил наградата „Оскар“ во категоријата „главна машка улога“. За „Оскарот“, тој бил номиниран уште трипати, за улогите во филмовите „Учителот“, „Сомнеж“ и „Војната на Чарли Вилсон“. Инаку, тој редовно соработувал со режисерот Пол Томас Андерсон и играл во повеќе негови филмови, како: „Ноќи исполнети со буги“, „Магнолија“ и „Опиени од њубов“.

## Наводи

## Надворешни врски

*

Категорија:Американски глумци
Категорија:Добитници на Златен глобус
Кумановско-осоговска епархија

**Кумановско-осоговска епархија** — една од 15. епархии на Македонската православна црква - Охридска архиепископија (МПЦ-ОА).

Епархијата е создадена со одлука на Светиот Архиерејски Синод на МПЦ-ОА на 17 септември 2013 година, како една од наследничките на Полошко-кумановската епархија. Епархијата ја возглавува Неговото Високопреосвештенство митрополитот Григориј. Оваа епархија се протега на територијата на градовите: Куманово, Кратово и Крива Паланка.

## Состав на епархијата

Во минатото, во состав на епархијата влегувале следните архијерејски намесништва:

* Кумановско архијерејско намесништво: 60 цркви, 8 манастири, 12 параклиси и 120 крстови.
* Кратовско архијерејско намесништво: 12 цркви, 3 манастири, 9 параклиси и 19 крстови.
* Кривопаланечко архијерејско намесништво: 13 цркви, 1 манастир, 7 параклиси и 50 крстови.

Денес, епархијата е поделена само на Кумановско-кратовско архијерејско намесништво и Кривопаланечко архијерејско намесништво.

## Митрополити

* Јосиф - 10 ноември 2013 - 22 мај 2020
* Григориј - 26 јули 2020 - денес

## Манастири

Најпознати манастири во оваа епархија се:

* Осоговски манастир
* Карпински манастир
* Нагоричански манастир
* Псачки манастир
* Жеглиговски манастир

## Издаваштво

Во Кумановско-осоговската епархија се развива активна издавачка дејност, во рамките на која се издава епархискиот тромесечник „Тавор“.

## Галерија
Објект на епархијата во близина на црквата „Св. Ѓорѓи“ во селото Старо Нагоричане

Податотека:Викиекспедиција Козјачија 061.jpg|Поглед на објектот
Податотека:Викиекспедиција Козјачија 063.jpg|Влезот во објектот
Податотека:Викиекспедиција Козјачија 179.jpg|Објектот погледнат од дворот на црквата
Податотека:Викиекспедиција Козјачија 180.jpg|Плоча на објектот


## Надворешни врски
* Официјално мрежно место
Арапски Гробишта (Добромири)

**Арапски Гробишта** — археолошко наоѓалиште во битолското село Добромири. Претставува населба од неолитско време. Се наоѓа на 1&nbsp;км северно од селото и на околу 400&nbsp;м источно од Црна Река на една мала височинка со зарамнето плато. Тука по површината на нивите се среќаваат множество фрагменти од керамички садови и куќен лепеж, а во самиот центар на наоѓалиштето има неколку камени плочи што се поставени вертикално.

## Поврзано
*Голема Тумба — населба од неолитско време;
*Горна Тумба — населба од неолитско време;
*Добромири;
*Список на археолошки наоѓалишта во Битолско;

## Наводи

Категорија:Добромири
Шмуел Јозеф Агнон

**Шмуел Јозеф Агнон** (17 јули 1888 - 17 февруари 1970, Ерусалим) — израелски писател, добитник на Нобелова награда за литература во 1966 година, за исклучително раскажувачка уметност на еврејскиот народ.

### Животопис

Јозеф уште како учесник го изушувал Талмудот-основниот религиозноетнички и правен зборник на јудаизмот. Посебно се интересирал и се запознавал со древните, средновековните и современите дела на хебрејската книежвност. Уште во рана младост, на 15 години објавувал стихотворби на јидиш и иврит јазикот. Подоцна работел во редакцијата на еден еврејски весник во Лвов и во други еврејски установи.

### Творештво

Категорија:Добитници на Нобеловата награда за литература
Категорија:Израелски писатели
Категорија:Израелски нобеловци
Категорија:Еврејски нобеловци
Категорија:Австроунгарски нобеловци
Категорија:Украински нобеловци
Категорија:Починати во Ерусалим
Категорија:Родени во 1888 година
Категорија:Починати во 1970 година
Голема Тумба (Добромири)

**Голема Тумба** — археолошко наоѓалиште во битолското село Добромири. Претставува населба од неолитско време. Се наоѓа на 1,5&nbsp;км северно од селото, во непосредната близина на старото корито на Црна Река, каде од неговата лева страна се издига тумба висока 3&nbsp;метра која има неправилна кружна основа со димензии од 210 × 100&nbsp;м. Со интензивните земјоделски работи нејзиниот првобитен облик е прилично нарушен. Во 1977 година е извршено пробно ископување при што се пронајдени два хоризонта на живеење од времето на средниот неолит, односно од велушко-породинската културна група. Наодите се чуваат во Заводот и музеј во Битола.

## Поврзано
*Арапски Гробишта — населба од неолитско време;
*Горна Тумба — населба од неолитско време;
*Добромири;
*Список на археолошки наоѓалишта во Битолско;

## Наводи

Категорија:Добромири
Горна Тумба (Добромири)

**Горна Тумба** — археолошко наоѓалиште во битолското село Добромири. Претставува населба од неолитско време. Се наоѓа на 1&nbsp;км северно од селото и на околу 300&nbsp;метри западно од патот за селото Горно Агларци. Претставува блага височинка со димензии од 80 × 150&nbsp;м на која се сместени современите селски гробишта. По површината се среќаваат фрагменти од керамички садови.

## Поврзано
*Арапски Гробишта — населба од неолитско време;
*Голема Тумба — населба од неолитско време;
*Добромири;
*Список на археолошки наоѓалишта во Битолско;

## Наводи

Категорија:Добромири
Дренови

**Дренови** () —   на цветни растенија од т дреновидни (*Cornales*) со светска распространетост. Опфаќа околу 110 а — претежно дрва и грмушки кои можат да бидат листопадни или зимзелени. Имаат спротивни или наизменични прости листови, четириделни или петделни цветови насобрани во соцветија или главичести групи, како и јаткасти плодови. Во северните умерени предели, најзастапени се два рода: дренот (*Cornus*) и тупелото (*Nyssa*).

## Родови
Во семејството влегуваат следниве родови (Bercht. & J.Presl)

**дренови** (*Cornaceae*) *sensu stricto*:
* *[[Cornus]]* — дрен
* *[[Alangium]]* — алангиум
тупела (*Nyssaceae*):
* *[[Nyssa]]* — тупело
* *[[Mastixia]]* — мастиксија
* *[[Diplopanax]]* — диплопанакс
* *[[Camptotheca]]* — камптотека
* *[[Davidia]]* — шамивчесто дрво

## Наводи

## Надворешни врски

* 
* Дренови (''Cornaceae'') — Филогенетика на скриеносемениците, Ботаничка градина - Мисури 

*
Категорија:Астериди
Крајенбергемајнде

**Крајенбергемајнде** () — општина во округот Вартбург, во Тирингија, Германија. Била именувана по ридот Крајенберг. Била создадена на 31 декември 2013 со спојување на поранешните општини Дорндорф и Меркерс-Кизелбах.

## Наводи

Категорија:Вартбург (округ)
Категорија:Општини во Тирингија
Црква „Св. Талалеј“ - Арачиново

**Црква „Св. Талалеј“ - Арачиново** — единствена православна селска црква во скопското село Арачиново.

## Состојба на црквата

Состојбата на црквата започнала да се влошува по протерувањето на Македонците од селото, по завршувањето на воениот конфликт во Македонија во 2001 година. Црквата била подложна на кражби и била оставена потполно незаштитена, поради немањето Македонци во селото. Жителите на селото се собираат во црквата само за време на поголемите верски празници. Во најлоша состојба се наоѓаат црковните гробишта со искршени надгробни плочи, додека поранешната крстилница, кујната и трпезаријата се целосно демолирани и опустошени.

### Вандализам од 2016 година

Во јануари 2016 година бил извршен голем вандализам во црквата, најголем од терористичките активности од 2001 година. По фреските и иконите биле видливи длабоки бразди, направени со нож, вулгарни цртежи на полни органи. Била демолирана внатрешноста на црквата и расфрлани биле свеќите, малите икони, песокот за положување свеќи и сл.

Најмногу биле оштетени фреските на двете светителки, Света Петка и Света Недела, кои се насликани на левиот ѕид од влезот и се подарок од семејствата на Атанас Анчевски и на Трпе Јакимовски во 1997 година. Траги од нож биле пронајдени и на фреската на Свети Ѓорѓи, како и на иконите на Свети Атанасиј, на Пресвета Богородица, како и на фреската на Свети Никола, на која покрај оштетувања со нож, имало и недостојни цртежи.

Најверојатно, овие оштетувања настанале пред верскиот празник Духови.

## Наводи

Категорија:Арачиново
Арачиново
Категорија:Македонската архитектура во 1994 година